ร้านขนาดไม่ใหญ่มาก มีประมาณ 8-10 โต๊ะ ตกแต่งแบบเรียบๆสะอาดตา พนักงานเยอะดีค่ะ
- บะหมี่แห้งต้มยำทุกอย่าง เส้นแบน (69.-) ชามนี้สั่งแบบธรรมดา เส้นบะหมี่แบนอร่อยดีค่ะ เส้นไม่หนามาก เสิร์ฟมาพร้อมน้ำซุปถ้วยเล็ก เครื่องในชามมีลูกชิ้นปลาลูกใหญ่มาก ลูกชิ้นปลาไส้หมูสับ ฮื่อก๋วย หมูบะเต็ง กากหมู ปรุงรสมาออกหวานนำ ต้มยำที่นี่ใส่ถั่วลิสงด้วยนะคะ
- บะหมี่แห้งต้มยำทุกอย่าง เส้นกลม (79.-) ชามนี้สั่งพิเศษ รู้สึกว่าจะได้ลูกชิ้นเพิ่มมา 1 ลูกกับฮื่อก๋วย 1 ชิ้นนะคะ เส้นกลมก็อร่อยค่ะ เหนียวนุ่ม
- น้ำกระเจี๊ยบ (30.-) ออกค่ะ ออกเปรี้ยวๆ ไม่หวานมาก
- น้ำเก๊กฮวย (30.-) ทั่วๆไปค่ะ
เรื่องรสชาติถูกใจเลยค่ะ แต่ขอหัก 1 คะแนนตรงให้เส้นน้อยไปหน่อย